Полезните приложения за всички пътуващи - Съвети преди път - Дневник
Полезните приложения за всички пътуващи
07:50, 29 мар 19 , 9437
Преди да потеглиш на път, винаги е добре да знаеш какъв е трафикът по избрания маршрут, има ли катастрофи, ремонти, полицейски засади, дали не е по-добре заобиколиш... В днешно време няколко полезни приложения отговарят на повечето от тези въпроси, при това в реално време.
Във всеки магазин за приложения могат да се намерят стотици програми, рекламирани като улесняващи живота на шофьорите, но тук става дума за тези, които съм тествал лично и имам преки впечатления от работата им.
Ако става дума за трафика, безспорно най-познатата и полезна програма е "Гугъл мапс" (Google Maps). Неговото предимство е, че обединява в една навигация и данни за трафика, така че да предложи най-бързият маршрут между две точки.
Eдин от автомобилите, събиращ данни за услугата на "Гугъл мапс" - "Стрийтвю".
Да си призная, от няколко месеца го ползвам дори за пътувания, за които нямам нужда от навигация. Работата е там, че дори за маршрут от 10 километра в София понякога има различа във времето за изминаването му от 20 и дори повече минути.
Социалната медиа на пътя
За качествата на следващото често ползвано от мен приложение "Уейз" (Waze) говори фактът, че за него "Гугъл" плати близо милиард долара през 2013-а. То се явява своеобразна социална медия на пътя, като всеки пътуващ подава информации за проблеми - катастрофа, задръстване, полицейски пост, ремонт и т.н. В допълнение има и данни за трафика, монтираните стационарни и забелязаните мобилни камери.
© Скрийншот от приложението
Скрийншот от "Уейз". Вижда се средната скорост на придвижване в конкретния участък, че в зоната има катастрофа и някакъв друг проблем на пътя.
Това, което е важно да се има предвид, е, че информацията е пълна за по-натоварените участъци, където е по-голям шансът да са минали ползватели на приложението. Проблем е и фактът, че при липса на интернет връзка предупреждението може да закъснее или изобщо да не дойде.
Къде е пътната полиция
Както вече стана дума, приложението "Уейз" дава данни за полицейски засади, но далеч по-подробна е информацията в няколкото групи във "Фейсбук", носещи името I see you КАТ. Те са тематични, като са посветени на един град (София, да речем) или пътен участък (магистрала "Тракия", магистрала "Хемус" и т.н.). Неудобството е, че сигналите не са свързани с карта, така че е полезно преди пътуване просто да се прегледат последните постове. Може и по време на път някой от спътниците на шофьора да следи публикациите в тях.
© Скрийншот, Facebook
Няколко от групите I see you KAT
Добрата новина за всички, които карат сравнително нови автомобили с модерни мултимедийни системи, е, че могат да ползват приложенията "Гугъл мапс" и "Уейз", като ги управляват през дисплея в автомобила. За целта е нужно да инсталират на смартфоните си програмите "Андроид ауто" (Android Auto) (за устройства под Андроид) и "Епъл карплей" (Apple CarPlay) (за "Айфон") и да ги свържат към колата с USB кабел.
Неудобството е, че "Андроид ауто" не може да се изтегли легално от магазина за приложения "Гугъл плей" (Google play). Има вариант обаче да се намери хакната версия след изписването на Andorid Auto, в която и да е търсачка.
С инсталирането на "Андроид ауто" или "Епъл карплей" от екрана на мултимедията се отварят качени на телефона приложения за навигация като "Гугъл мапс" и "Уейз" и такива за музика от рода на "Спотифай" (Spotify). Има възможност и за управление на обажданията.
За улеснение на паркирането
За всички, които се чудят как могат да платят престоя на автомобила си в зона за паркиране в непознат град, изключително удобно е приложението SMS Parking. Използвайки позиционирането чрез GPS-а на телефона, то дава възможност за изпращане на SMS на правилния номер за съответната зона.
Приложението има данни за платените зони за паркиране в 30 български града и редица европейски. Естествено този текст не изчерпва всички полезни приложения, които един шофьор може да ползва. Можете да използвате коментарите под материала, за да споделите впечатления за вашите любими апликации.
Фирма посредник отпадна при плащането с есемеси в синя и зелена зона
Само 4546 водачи са глобени в участъка с ограничения на "Тракия" в Старозагорско, твърди МВР
Google Maps вече дава упътваща информация за градския транспорт и в Пловдив
Входът на София през "Цариградско шосе" беше блокиран за час заради протест
Още от Съвети преди път
Опасността аквапланинг
06:56, 27 сеп 19 / Съвети преди път 72
Цялата техника за контрол на скоростта ще е по пътищата за празниците
09:43, 05 сеп 19 / Съвети преди път 22
12:09, 03 юли 20 / България 107
21:55, 03 юли 20 / Цитат на деня 183
Ставаме свидетели на игри на тестове, смята доц. Мангъров
09:05, 03 юли 20 / България 180
14:12, 03 юли 20 / Политика 0
08:22, 04 юли 20 / Галерии 8
Коронавирусът в България: Нов рекорд на заразените
07:51, 04 юли 20 / България 26
07:27, 04 юли 20 / Свят 10
Коронавирусът сви с над 45% регистрациите на превозни средства в България
07:25, 04 юли 20 / Автомобилна индустрия 10
"Локомотив" (Пловдив) на Крушарски: от "вие сте срам" до светлината в края на тунела
07:04, 04 юли 20 / Спорт 4
Рейтинг: 1659 08:01, 29 мар 19 Неутрално
От Гугъл мапс съм доволен . Спестило ми е стотици часове , показвайки ми нетрадиционни ,но доста по бързи маршрути заобикалящи задръстванията.Единствената ми забележка е към изгледа на екрана - доста по постен е в сравнение с нормалната навигация
Рейтинг: 1219 08:21, 29 мар 19 Неутрално
Много тъпо че няма българска версия на Андроид ауто. Сега се сваля Android Auto APK, но освен че няма добра функционалност, от време на време се чупи, а и не ми работи Waze през него. Иначе е по - добро от всяка една вградена навигация.
Рейтинг: 4434 08:24, 29 мар 19 Неутрално
"Те са тематични, като са посветени на един град (София, да речем) или пътен участък (магистрала "Тракия", магистрала "Хемус" и т.н.). Неудобството е, че сигналите не са свързани с карта, така че е полезно преди пътуване просто да се прегледат последните постове."
Няма такова нещо, има приложение, синхронизирано с навигацията, като всеки сигнал се запаметява, и системата ти сигнализира, като започнеш да приближаваш координатната точка.
Рейтинг: 2219 09:04, 29 мар 19 Весело
Garmin, не на фона, а на фирмения хардуер с монтажна принадлежност(перфектна!), с доживотен ъпдейт.
От тези с по-големите дисплеи и с опция българска офроуд карта (от БГ-тийма на Гармин!).
Рейтинг: 814 09:12, 29 мар 19 Неутрално
Сега са модерни времена и съвременните коли бъкат от екстри. И все пак да не се забравят бабешките препоръки "не тръгвай лятно време без абичка, зимно време без торбичка", носете в колата хляб.
10:11, 29 мар 19
ano13604621
Рейтинг: 8 10:16, 29 мар 19 Неутрално
Прочетете пак! Описват се групите във Фейсбук, а не какво приложение има или няма!
Рейтинг: 4434 10:21, 29 мар 19 Неутрално
До коментар [#7] от "ano13604621":
Я прочети пак за какво става дума.
donaddt
Рейтинг: 14 10:28, 29 мар 19 Неутрално
Точно, защото са модерни времена, по-вероятно е да вземат овес, лимец, спирулина...
Рейтинг: 3020 10:33, 29 мар 19 Неутрално
Пауновски,
каква е тази статия:
" полицейски засади, "
"Има вариант обаче да се намери хакната версия след изписването на Andorid Auto, в която и да е търсачка."
АЛОООО, Дневник, хакната версия на програма не е ли вариант на използване на откраднат продукт?
Това редакционна политика на национална медия ли е?
Да се дават съвети за използване на откраднати програми?
Съвсем го подкарахте през просото....
Рейтинг: 813 10:40, 29 мар 19 Неутрално
Не се пали.Успокой се. Дишай. Под хакната тук не се говори за пиратска.
Рейтинг: 3020 10:53, 29 мар 19 Любопитно
До коментар [#11] от "Kotarak":
А за какво се говори?
Рейтинг: 336 11:24, 29 мар 19 Неутрално
Да, Пауновски е обобщил модерния начин за пътуване и навигаия/информация... И аз съм се спряла на тези. И все пак, бъдете вимателни, дръжте волана, десния крак готов за спирачката и бъдете готови за всичко... ;-)
Рейтинг: 5689 11:35, 29 мар 19 Весело
Съгласен, великолепни са, но неудобството в сравнение с гугъл мапс и Уейз е, §е няма жива връзка с трафика. В задръстване на запад човек може да види (буквално) потребителите на гугъл мапс и Уейз как се отделят по динамично препоръчаните маршрути, които са по-малко натоварени :)
Рейтинг: 996 12:16, 29 мар 19 Весело
До коментар [#4] от "balgariez":Съгласен, великолепни са, но неудобството в сравнение с гугъл мапс и Уейз е, §е няма жива връзка с трафика. В задръстване на запад човек може да види (буквално) потребителите на гугъл мапс и Уейз как се отделят по динамично препоръчаните маршрути, които са по-малко натоварени :)
Добри съвети, но не е лошо да гледаме и пътя докато шофираме. Поне още няколко години, докато автономните автомобили ни преместят на задната седалка.
Рейтинг: 1117 12:29, 29 мар 19 Неутрално
До коментар [#11] от "Kotarak":А за какво се говори?
—цитат от коментар 12 на Ivan_
В цял свят Андроид ауто е безплатна . Защо не се предлага в България знаят само от Гугъл .
Рейтинг: 1117 12:33, 29 мар 19 Неутрално
[quote#16:"Dankol"][/quote]
И като си купи човек нова кола за 20-30-40 хиляди и нагоре , Андроид ауто му е включен в цената . Така че не бих го нарекъл пиратстване !
Рейтинг: 1482 12:42, 29 мар 19 Неутрално
Това е някаква подвижна плей-стейшън! Колата става като търкалящ се компютър, което сигурно се харесва на мнозина но мен ме устройва минимум електроника.
Рейтинг: 5781 13:27, 29 мар 19 Неутрално
В цената е включена само съвместимост с Андроид Ауто и Епъл Карплей. Необходимо е да се изтегли на мобилния телефон съответното приложение и след това да се сърже с мултимедиата на колата.
Рейтинг: 501 13:32, 29 мар 19 Неутрално
[quote#16:"Dankol"]
—цитат от коментар 17 на Dankol
И като си купи човек нова кола за 20-30-40 хиляди и нагоре , Андроид ауто му е включен в цената . Така че не бих го нарекъл пиратстване ![/quote]
За да ти тръгне андроид ауто на мултимедиата в колата, трябва да имаш инсталиран и андроид ауто на телефона. Това се има предвид. Авторът малко е попрекалил с изказването за "хакната" версия. Андроид ауто може да се свали от apkmirror.com и да се ползва нормално, аз лично карам с него от 3 години. Предполагам, че го няма в Google Play за нашия регион, защото Google Assistant не подържа гласови команди на български, а на Андроид Ауто целта е да се ползват гласовите команди
Рейтинг: 1117 14:15, 29 мар 19 Неутрално
До коментар [#20] от "бабачко":
И аз си го ползвам от една година . Като си купувах автомобила , навсякъде се споменаваше , че колата е с тези платформи . В момента пак въвят рекламите на вносителите на автомобили че се предлага Андроид ауто . Абсолютно съм сигурен че производителя на автомобила е съгласувал с Гугъл предлагането на автомобила с инсталиран Андроид ауто в България . Така че просто исках да кажа на "ivan" , че това , че съм си го свалил и аз от Apk mirror не е пиратство .
Рейтинг: 1871 14:39, 29 мар 19 Неутрално
Няма никаква полза от приложението СМС Паркинг в чужбина, по простата причина, че от български оператор не можеш да направиш плащане с СМС в чужбина.
За България е страхотно и си плащам само през него, но в чужбина можеш единствено да разбереш дали си в платена зона, но то се вижда и като се огледаш по знаците.
Ползвам Уейз при шофиране, заради функционалността, но дизайнът му е супер тъп.
Рейтинг: 562 15:02, 29 мар 19 Неутрално
Гугъл мапс е най-доброто. Показва алтернативи, не бърка и дава информация за задръствания. Добре е, че го пуснаха в CarPlay @ Iphone..
Рейтинг: 458 16:19, 29 мар 19 Весело
Плзвам Sygic и съм много доволен. Предупреждава за всички стационарни камери, но не и безплатно. :)
Рейтинг: 795 18:08, 29 мар 19 Весело
Ляп, бял, мяк, топъл и пуфкаф. Ам ни забравяй и правилото 3/3/3- въздух -3минути, вода -3 дена, храна 3седмици. По добре в торбичката вода, а и тоалетна хартия, че обществените тоалетни, не са на секи километър:)
Рейтинг: 3020 19:41, 29 мар 19 Любопитно
До коментар [#16] от "Dankol":
Тоест все пак в статията се говори за незаконно използване на програма?
Рейтинг: 3020 19:43, 29 мар 19 Весело
До коментар [#21] от "Dankol":
Стана ясно от коментарите, че Дневник отново "са на висота":)
21:56, 29 мар 19
01:02, 30 мар 19
15:40, 30 мар 19
00:53, 31 мар 19
Рейтинг: 243 09:12, 31 мар 19 Неутрално
Вижте HERE не е лошо!